नई दिल्ली. बीजेपी ने बुधवार को कहा है कि पूर्व प्रधानमंत्री अटल बिहारी वाजपेयी की सेहत अच्छी है। उनका एम्स के डॉक्टरों ने नियमित चेकअप किया है। मीडिया में इस संबंध में खबरें आने के बाद पार्टी ने बयान जारी कर इन्हें भ्रामक बताया।
मीडिया के एक वर्ग में यह खबर आई थी कि 88 वर्षीय वाजपेयी जो उम्र से संबंधित बीमारियों से ग्रस्त हैं और बिस्तर पर हैं की हालत गंभीर है और उन्हें अस्पताल में भर्ती किया गया है। खबरों में कहा गया था कि वाजपेयी की हालत नाजुक है। और उन्हें अस्पताल में भर्ती किया गया है। बीजेपी ने अपने बयान में कहा, 'कुछ समाचार पत्रों में पूर्व प्रधानमंत्री अटल बिहारी वाजपेयी के स्वास्थ्य के बारे में अटकलें लगाई जा रही हैं। उनका स्वास्थ्य अच्छा है। हम सभी उनके अच्छे स्वास्थ्य और लंबे जीवन के लिए प्रार्थना करते हैं।'
अटल के नाम पर यूनिवर्सिटी का शिलान्यास करेंगे राष्ट्रपति
राष्ट्रपति डॉ. प्रणब मुखर्जी गुरुवार को मध्य प्रदेश की तीन दिनों की यात्रा के सिलसिले में भोपाल पहुंचेंगे। इस दौरान वे राजधानी भोपाल के अलावा झोतेश्वर, अमरकंटक और इंदौर में विभिन्न कार्यक्रमों में भाग लेंगे। राष्ट्रपति सुबह वायुसेना के विमान से 11:30 बजे भोपाल पहुंचेंगे। राज्यपाल रामनरेश यादव और मुख्यमंत्री शिवराज सिंह चौहान उनकी अगुवानी करेंगे। राष्ट्रपति 12.10 बजे अटल बिहारी वाजपेयी हिंदी विश्वविद्यालय का शिलान्यास करेंगे। 4:30 बजे राजीव गांधी प्रौद्योगिकी विश्वविद्यालय के दीक्षांत समारोह में भाग लेंगे। शाम 6:05 बजे जनजातीय संग्रहालय का उद्घाटन करेंगे। 7 जून को सुबह 10:10 बजे जबलपुर रवाना हो जाएंगे।
hin_Deva hin_Deva hin_Deva hin_Deva